কলম্যান ডমিঙ্গো

**কলম্যান জেসন ডমিঙ্গো** (; জন্ম: ২৮ নভেম্বর ১৯৬৯) একজন মার্কিন অভিনেতা, লেখক ও পরিচালক। তিনি একটি প্রাইমটাইম এমি পুরস্কার জয় এবং একটি টনি পুরস্কার, একটি লরন্স অলিভিয়ে পুরস্কারের মনোনয়নসহ অসংখ্য স্বীকৃতি অর্জন করেছেন। তিনি নেটফ্লিক্সের *[[রাস্টিন (চলচ্চিত্র)|রাস্টিন]]* (২০২৩) চলচ্চিত্রে নাগরিক অধিকারকর্মী বায়ার্ড রাস্টিন চরিত্রে অভিনয় করে খ্যাতি অর্জন করেন এবং নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার, সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।

ডমিঙ্গোর ব্রডওয়ে মঞ্চে অভিনীত উল্লেখযোগ্য কাজ হল ২০০৫ সালের মঞ্চনাটক *ওয়েল* ও ২০০৮ সালের গীতিনাট্য *পাসিং স্ট্রেঞ্জ*। তিনি ব্রডওয়ের গীতিনাট্য *দ্য স্কটসবরো বয়েজ* (২০১১)-এর মিস্টার বোনস চরিত্রে অভিনয় করে সমাদৃত হন এবং গীতিনাট্যে শ্রেষ্ঠ চরিত্রাভিনেতা বিভাগে টনি পুরস্কারের মনোনয়ন লাভ করেন। তিনি ২০১৪ সালে ওয়েস্ট এন্ডের একই চরিত্রে অভিনয় করেন এবং গীতিনাট্যে শ্রেষ্ঠ পার্শ্ব অভিনেতা বিভাগে লরন্স অলিভিয়ে পুরস্কারের মনোনয়ন লাভ করেন। ২০১৮ সালে তিনি ব্রডওয়ে গীতিনাট্য *সামার: দ্য ডনা সামার মিউজিক্যাল* রচনা করেন।

*[[ল অ্যান্ড অর্ডার]]* ধারাবাহিকের কয়েকটি পর্বে এবং *দ্য বিগ গে স্কেচ শো*-এ প্রধান অভিনয়শিল্পীদলের অংশ হিসেবে কাজ করার পর তিনি এএমসির *ফিয়ার দ্য ওয়াকিং ডেড* (২০১৫-২০২৩)-এ ভিক্টর স্ট্র্যান্ড চরিত্রে অভিনয় করে সাফল্য পান। তিনি এইচবিওর ধারাবাহিক *[[ইউফোরিয়া (মার্কিন টিভি ধারাবাহিক)|ইউফোরিয়া-য়]]* মাদকাসক্ত আলি চরিত্রে অভিনয় করে নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন।

ডমিঙ্গো অভিনীত উল্লেখযোগ্য চলচ্চিত্রসমূহ হল *[[লিংকন (চলচ্চিত্র)|লিংকন]]* (২০১২), *[[সেলমা (চলচ্চিত্র)|সেলমা]]* (২০১৪), *[[ইফ বিয়েল স্ট্রিট কুড টক (চলচ্চিত্র)|ইফ বিয়েল স্ট্রিট কুড টক]]* (২০১৮) ও *[[মা রেইনি'স ব্ল্যাক বটম (চলচ্চিত্র)|মা রেইনি'স ব্ল্যাক বটম]]* (২০২০)। তিনি *[[জোলা (চলচ্চিত্র)|জোলা]]* (২০২১) চলচ্চিত্র অভিনয় করে শ্রেষ্ঠ পার্শ্ব অভিনেতা বিভাগে ইন্ডিপেন্ডেন্ট স্পিরিট পুরস্কারের মনোনয়ন লাভ করেন।

## প্রারম্ভিক জীবন
ডমিঙ্গো ১৯৬৯ সালের ২৮শে নভেম্বর পেন্সিলভেনিয়া অঙ্গরাজ্যের ফিলাডেলফিয়া শহরে জন্মগ্রহণ করেন। তার পিতা বেলিজীয় এবং তার পরিবার গুয়াতেমালীয়। ডমিঙ্গো ওভারব্রুক হাই স্কুল ও পরে টেম্পল বিশ্ববিদ্যালয়ে সাংবাদিকতা বিষয়ে পড়াশোনা করেন। এরপর তিনি ক্যালিফোর্নিয়া অঙ্গরাজ্যের সান ফ্রান্সিস্কো শহরে পাড়ি জমান এবং সেখানে তিনি মঞ্চনাটকে অভিনয় শুরু করেন।

## তথ্যসূত্র

## বহিঃসংযোগ
* 
* 
* 
* 
* Interview with Colman Domingo, Words of Colour, July 25, 2013.

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:গুয়াতেমালীয় বংশোদ্ভূত মার্কিন ব্যক্তি
বিষয়শ্রেণী:বেলিজীয় বংশোদ্ভূত মার্কিন ব্যক্তি
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:টেম্পল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পেন্সিলভেনিয়ার এলজিবিটি ব্যক্তি
বিষয়শ্রেণী:ফিলাডেলফিয়ার অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন সমকামী অভিনেতা
বিষয়শ্রেণী:মার্কিন সমকামী লেখক
বিষয়শ্রেণী:নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:আফ্রো-মার্কিন অভিনেতা
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:আফ্রিকান-মার্কিন এলজিবিটিকিউ ব্যক্তি
বিষয়শ্রেণী:হিস্পানিক ও লাতিন আমেরিকান অভিনয়শিল্পী